पुजारी महासभा की बैठक में डोली भूमि मुद्दे पर चर्चा
जोधपुर| अखिलराजस्थान पुजारी महासभा के जोधपुर जिला कार्यकर्ताओं की बैठक शुक्रवार को झालामंड स्थित मंदिर परिसर में प्रदेशाध्यक्ष खेमदास वैष्णव की अध्यक्षता में हुई। महासभा के जिलाध्यक्ष पूसाराम वैष्णव ने बताया कि इस बैठक में आगामी 26 मार्च को प्रस्तावित संभागीय सम्मेलन की तैयारियों के साथ डोली भूमि भू राजस्व अधिकारों की मांग पर भविष्य की रणनीति पर विचार-विमर्श किया गया। इस दौरान तय किया गया कि बार-बार आग्रह के बावजूद सरकार ने सिर्फ आश्वासन ही दिए हैं। पुजारियों की मांग अब तक पूरी नहीं हुई है। इस स्थिति में अब पुजारियों के पास आंदोलन की राह ही बची है। बैठक में प्रदेश उपाध्यक्ष भलदास वैष्णव, बावड़ी अध्यक्ष दाऊदास, लूणी अध्यक्ष श्रवणदास, बिलाड़ा अध्यक्ष घनश्याम वैष्णव, लोहावट अध्यक्ष लूणकरण वैष्णव, प्रदेश महासचिव श्रवणदास, ओसियां अध्यक्ष जयकिशन, मंडोर अध्यक्ष केवलदास, भागीरथदास ओसियां आदि मौजूद थे।
कानदास पाल, आसूदास बोरानाडा, पोलदास कांकाणी, मोहनदास खाराबेरा, प्रेमदास कुड़ी, गिरधारीदास, प्रकाश, गोरधनदास, राकेश, सुनील, जितेंद्र, रघुनाथदास, भंवरदास, लालदास कानदास सहित कई अन्य समाजबंधु मौजूद थे।
hin_Deva hin_Deva awa_Deva